2014.11.20. Az Európai Unió Hivatalos Lapja L 333/23 A BIZOTTSÁG VÉGREHAJTÁSI HATÁROZATA (2014. november 18.) az oltalom alatt álló eredetmegjelöléseknek és földrajzi jelzéseknek az 1151/2012/EU európai parla- V2 menti és tanácsi rendeletben előírt nyilvántartásába bejegyzett egyik elnevezés törlése iránti kérelem elutasításáról (Jihoteská Zlatá Niva [OFJ]]) (az értesítés a C(2014) 8425. számú dokumentummal történt) (Csak a szlovák nyelvű szöveg hiteles) (2014/818/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (!) és különösen annak 54. cikke (1) bekezdésére, mivel: (1) — Az 1151/2012/EU rendelet 54. cikke (1) bekezdésének első albekezdése értelmében a Bizottság a bejegyzett elne- vezéssel forgalmazott termék előállítóinak kérésére vagy saját kezdeményezésére törölhet valamely oltalom alatt álló földrajzi jelzésre vonatkozó bejegyzést, ha a kapcsolódó termékleírásban szereplő feltételeknek való megfelelés nem biztosított, illetve ha az érintett oltalom alatt álló földrajzi jelzéssel ellátott terméket legalább hét éve nem hoztak forgalomba. (2) — A Bizottság megvizsgálta a Szlovákia által 2013. szeptember 20-án továbbított és 2013. szeptember 27-én beér- kezett kérelmet, amely a , Jihoteská Zlatá Niva" oltalom alatt álló földrajzi jelzésre vonatkozó bejegyzés törlésére irányult. (3) — Ez a törlés iránti kérelem az 1151/2012/EU rendelet 54. cikke (1) bekezdésének első albekezdésében említett két eset egyikének sem feleltethető meg, következésképpen nem teljesíti az említett cikkben előírt feltételeket. (4) — E tények alapján Szlovákiának a , Jihoteská Zlatá Niva" oltalom alatt álló földrajzi jelzés törlése iránti kérelmét el kell utasítani. (5) — Az e határozatban előírt intézkedés összhangban van a mezőgazdasági termékek minőségpolitikájával foglalkozó bizottság véleményével, ELFOGADTA EZT A HATÁROZATOT: 1. cikk A Bizottság elutasítja a , Jihoteská Zlatá Niva" oltalom alatt álló földrajzi jelzés törlése iránti kérelmet. 2. cikk Ennek a határozatnak a Szlovák Köztársaság a címzettje. Kelt Brüsszelben, 2014. november 18-án. a Bizottság részéről Phil HOGAN a Bizottság tagja () HLL 343., 2012.12.14., 1. o.